Πανθρακικοί Αγώνες 1923

Οι Α΄ Πανθρακικοί Αγώνες 1923 ήταν αθλητικοί αγώνες που διεξήχθησαν στην Κομοτηνή από 12 ως 15 Ιουλίου 1923 με συμμετοχή 46 περίπου αθλητών που προέρχονταν από στρατιωτικές μονάδες και από έξι αθλητικούς συλλόγους της Μακεδονίας-Θράκης και άλλων ελληνικών πόλεων. Περιλάμβαναν αγωνίσματα στίβου του ολυμπιακού προγράμματος, αγώνες βόλεϊ και ποδοσφαίρου. Η μεγάλη συμμετοχή είχε ως αποτέλεσμα να καθιερωθούν και να επαναλαμβάνονται κάθε χρόνο σε άλλη πόλη της Θράκης. Το 1924 έγιναν στην Ξάνθη.

 Η διοργάνωση 

Την ιδέα της διοργάνωσης είχε ο Γενικός Διοικητής Θράκης Σπύρος Δάσιος, ο οποίος προέβη στην προκήρυξή τους το Μάιο του 1923, αποσκοπών στη δημιουργία γυμναστηρίου στην πόλη της Κομοτηνής. Ο μεγάλος αριθμός των δηλώσεων συμμετοχής από συλλόγους και στρατιωτικές μονάδες, τροποποίησε τον προγραμματισμό, αφού οι αγώνες απέκτησαν πανελλήνιο χαρακτήρα. Δήλωσαν συμμετοχή σύλλογοι από όλη τη βόρεια Ελλάδα, αλλά και από Αθήνα, Πειραιά, Βόλο, Σπάρτη, ακόμα και από την Κωνσταντινούπολη. Πολλοί σύλλογοι μετείχαν μέσω στρατευμένων αθλητών, γι' αυτό δεν εμφανίζονται στα αποτελέσματα. Π.χ. ο Πανελλήνιος Γ.Σ. μετείχε με οκτώ αθλητές του, που ήταν όλοι στρατευμένοι. Ένας άλλος αθλητής του Πανελληνίου, ο Κλεομένης Παλαιολόγου, αγωνίστηκε με τα χρώματα του Ηρακλή (ήρθε 2ος στα 800μ και 3ος στα 400μ).

Την ελλανόδικο επιτροπή με πρόεδρο τον Δάσιο αποτελούσαν επίσης ο στρατηγός Κωνσταντίνος Μανέτας, οι μέραρχοι Γεώργιος Σκανδάλης και Ιωάννης Καλογεράς και ο νομάρχης Δράμας Ανδρεαδάκης. Στην επιτυχία των αγώνων σημαντική ήταν η συμβολή του τμηματάρχη Δημοτικής Εκπαίδευσης Λαγουμιντζάκη και του Επιθεωρητή Γυμναστικής Π. Ορεσιτρόφου.

Η μετακίνηση των αθλητών, παραγόντων κ.λπ. έγινε με το σιδηρόδρομο. Στο σταθμό τους υποδεχόταν επιτροπή υπό τους κ.κ. Κασιμάτη και Μπαγιώτα, οι οποίοι τους έδιναν οδηγίες περί της διαμονής και διατροφής τους και με άμαξες τους οδηγούσαν στα ορισμένα καταλύματα, στην πολη. Τα αθλητικά αγωνίσματα και οι αγώνες βόλεϊ διεξήχθησαν στο αρτισύστατο Γυμναστήριο Κομοτηνής, ενώ οι ποδοσφαιρικοί "εν τη μαγευτική εξοχή "Πόσπος" επί καταπρασίνου γηπέδου". Λόγω του πλήθους των αθλητών τις πρωινές ώρες διεξάγονταν προκριματικά. Η επίσημη έναρξη τελέστηκε το απόγευμα της 12ης Ιουλίου και περιλάμβανε δοξολογία και παρέλαση των αθλητών.

Στους νικητές των αγώνων προσφέρθηκαν βαρύτιμα έπαθλα, προϊόντα εράνων στην τοπκή κοινωνία. Μεγάλες επιδόσεις δεν σημειώθηκαν, διότι πολλοί γνωστοί αθλητές ήταν στρατευμένοι και πλημμελώς προπονημένοι. Επίσης, άλλοι αναλώθηκαν συμμετέχοντας σε πολλά αγωνίσματα, όπως ο Απόστολος Νικολαΐδης που αναδείχθηκε πολυνίκης αθλητής των αγώνων αλλά μετείχε στο στίβο, στο βόλεϊ, στο ποδόσφαιρο και ως αθλητής αλλά και ως διαιτητής. Πολυνίκης σύλλογος αναδείχθηκε ο Ηρακλής Θεσσαλονίκης.
 Οι πολυνίκεις 
 Πολυνίκης αθλητής:
 Απόστολος Νικολαΐδης (Άρης Θ.): 5 πρώτες νίκες (3 ατομικές, 2 με τις ομάδες βόλεϊ και ποδοσφαίρου).
 Πολυνίκης στρατιωτικός:
 Χρ. Χριστόπουλος (Μεραρχία Ιππικού): 3 πρώτες νίκες.
 Πολυνίκης σύλλογος:
 Ηρακλής Θεσσαλονίκης: 45β (9 πρώτες νίκες - 8 δεύτερες - 2 τρίτες)
 Πολυνίκης στρατιωτική μονάδα: ισοβάθμησαν:
 27 Σύνταγμα Πεζικού: 22β (4-3-4)
 Μεραρχία Ιππικού: 22β (3-4-5)

 Αποτελέσματα 
 Αγώνισμα Νικητής Σύλλογος - ΜονάδαΕπίδοση  Αγωνίσματα στίβου100μΙωσ. Γεωργιάδης, στρατιώτηςΧΙΙ Μεραρχία11.4192μΙάσων Γεωργιάδης, στρατιώτηςΧΙΙ Μεραρχία26.0400μΙωάννης Μέγγουλας Μεραρχία Ιππικού61.4800μΙωάννης Μέγγουλας Μεραρχία Ιππικού2.16.01.500μΚ. ΣαραντίδηςΗρακλής Θεσσαλονίκης5.05.810.000μΒ. Νικολαρόπουλος2/39 Σύνταγμα Ευζώνων39.58.0οπλίτης δρόμοςΙάσων Γεωργιάδης, στρατιώτηςΧΙΙ Μεραρχία31΄΄0σκυταλοδρομία 625μΗρακλής Θεσσαλονίκης1.34.0μήκοςΧαρ. ΛεονταρίδηςΗρακλής Θεσσαλονίκης6,20μμήκος άνευ φοράςΗλ. Σούζης12 Σύνταγμα Πεζικού3,09μύψοςΑπόστολος Νικολαΐδης Ο Απ. Νικολαϊδης ήταν αθλητής και ποδοσφαιριστής του  Παναθηναϊκού , με τον οποίο αγωνίστηκε τη σεζόν 1922-23 αλλά από τον Ιούλιο του 1923 είχε εγκατασταθεί στη Θεσσαλονίκη και αγωνιζόταν με τον Άρη.  Άρης Θεσσαλονίκης1,61μύψος άνευ φοράςΚ. ΜωραϊτόπουλοςΗρακλής Θεσσαλονίκης1,30μεπί κοντώΑπόστολος Νικολαΐδης   Άρης Θεσσαλονίκης2,80μτριπλούνΙωάννης Γκορίτσιας, λοχίας27 Σύνταγμα Πεζικού13,00μσφαιροβολίαΗ σφαίρα ήταν βαρύτερη της κανονικής κατά 1.000 γραμμάρια. Απόστολος Νικολαΐδης   Άρης Θεσσαλονίκης10,56μλιθοβολίαΙωάννης Γκορίτσιας, λοχίας27 Σύνταγμα Πεζικού15,50μακοντισμόςΕυστάθιος Ζηργάνος, υπολοχαγός Σε επιπλέον βολή εκτός συναγωνισμού ο επίατρος  Χρ. Χριστόπουλος, που ήταν δεύτερος με 52,70μ, έρριψε 53,76μ .  VI Μεραρχία52,89μελληνική δισκοβολίαΧρ. Χριστόπουλος, επίατροςΜεραρχία Ιππικού31,30μ Ομαδικά βόλεϊΆρης Θεσσαλονίκης ποδόσφαιρο ομάδων συλλόγων  Μετείχαν έξι ομάδες.   Άρης Θεσσαλονίκης ποδόσφαιρο στρατιωτικών ομάδων  Μετείχαν επτά ομάδες.       Γ΄ Σώμα Στρατού Αγωνίσματα εφήβων80μΒ. ΠρογγίδηςΗρακλής Θεσσαλονίκης9.6μήκος άνευ φοράςΣτέφ. ΓαβριηλίδηςΓ.Σ. Αλεξανδρούπολης2,86μύψος με φοράΚ. ΚωνσταντινίδηςΗρακλής Θεσσαλονίκης1,50μτριπλούνΒ. ΤύρναςΗρακλής Θεσσαλονίκης12,44μλιθοβολίαΝικόλαος ΠαπανδρέουΡοδόπη Κομοτηνής13,11μακοντισμόςΝικόλαος ΠαπανδρέουΡοδόπη Κομοτηνής56,00μσκυταλοδρομίαΗρακλής Θεσσαλονίκης1.02.6ελληνική δισκοβολίαΣτέφ. ΓαβριηλίδηςΓ.Σ. Αλεξανδρούπολης32,92μποδόσφαιροΡοδόπη ΚομοτηνήςβόλεϊΟρφέας Ξάνθης Αγωνίσματα πάληςυπερελαφρώνΠαν. ΤζάκηςΟρφέας ΞάνθηςελαφρώνΠ. ΔημητρακόπουλοςΟρφέας ΞάνθηςμέσωνΑθαν. Τάκης27 Σύνταγμα ΠεζικούβαρέωνΝικόλαος ΡίμπαςVI ΜεραρχίαπρωτάθλημαΝικόλαος ΡίμπαςVI Μεραρχία
 Βαθμολογίες 
 Θέση Σύλλογος Νίκες*(1η-2η-3η)Βαθμοί  Αθλητικοί σύλλογοι 1 Ηρακλής Θεσσαλονίκης   9-8-2 45 2Ορφέας Ξάνθης 4-6-10  38 3Άρης Θεσσαλονίκης 5-3-2 23 4Ροδόπη Κομοτηνής 3-0-0 9 5Γ.Σ. Αλεξανδρούπολης 2-0-0 6 6Γ.Σ. Σουφλίου 0-0-0 0  Στρατιωτικές μονάδες 1 27 Σύνταγμα Πεζικού   4-3-4 22 . Μεραρχία Ιππικού  3-4-5 22 3ΧΙΙ Μεραρχία 3-1-2 13 4Γ΄ Σώμα Στρατού 1-4-0 11 52/39 Σύνταγμα Ευζώνων 1-2-3 10 6VI Μεραρχία 3-0-0 9 712 Σύνταγμα Πεζικού 1-0-0 3 .13 Σύνταγμα Πεζικού 0-1-1 3 916 Σύνταγμα Πεζικού 0-1-0 2 .41 Σύνταγμα Πεζικού 0-1-0 2 .Β΄ Σώμα Στρατού 0-1-0 2 .Γ2 Μ. Πεδ. Πυροβολικού 0-1-0 2 13Χ Μεραρχία 0-0-1 1
* Λείπουν κάποια αγωνίσματα.

 Πηγές 
 "Αθλητική Επιθεώρησις", τ.3 (Αύγουστος 19230, σσ.5-7, ψηφ. σσ. 23-24. 
 Αναφορές 

Κατηγορία:Διοργανώσεις στίβου στην Ελλάδα
Κατηγορία:Πολυαθλητικές διοργανώσεις το 1923
Κατηγορία:Θράκη (διαμέρισμα)